《壬辰除夕澄江守》
明代·袁应文

守岁他乡已十年，此宵何事不成眠。宦情一笑花灯下，乡绪千条柏叶前。

青镜渐增潘氏鬓，壮怀犹系祖生鞭。狂歌独夜凭谁语，怅望关前思惘然。

作者简介：袁应文，字仲奎。一字聚霞。东莞人。明神宗万历元年（一五七三）举人，授福建沙县知县，擢御史，出为贵州佥事，历仕贵州按察使。年八十二卒。清道光《广东通志》卷二八一有传。